Diari Oficial de la Generalitat Valenciana


Sumari del DOGV 2767, del 11-06-1996 (1996/901111)

RESOLUCIó de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'addenda al conveni subscrit el 29 d'abril de 1994 entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental que es fan al Conservatori Elemental de Música d'aquesta localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/05/14/(1)/dof/vci/html**

### Dades del document

Número de DOGV
:   2767

Data del DOGV
:   11-06-1996

Secció del DOGV
:   I. DISPOSICIONS GENERALS

Número del document
:   1996/901111


Data del document
:   14-05-1996

Organisme emissor


Tipus de document
:   Resolució

Descriptors 

:   * Utiel
    * música
    * cooperació administrativa
    * educació artística
    * administració local

RESOLUCIó de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'addenda al conveni subscrit el 29 d'abril de 1994 entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental que es fan al Conservatori Elemental de Música d'aquesta localitat.   
Subscrita, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament d'Utiel, el 21 de desembre de 1995, una addenda al conveni subscrit el 29 d'abril de 1994 per al reconeixement de la validesa acadèmica oficial dels ensenyaments de música de grau elemental que es fan al Conservatori Elemental de Música d'aquesta localitat, i en compliment del que estableix la clàusula cinquena de l'addenda, cal publicar en el Diari Oficial de la Generalitat Valenciana l'addenda esmentada, que ha quedada inscrita en el Registre de Convenis amb el número 0082/96, i que figura com a annex d'aquesta resolució.  
València, 14 de maig de 1996.- La directora general del Secretariat del Govern.  
Addenda al conveni subscrit el 29 d'abril de 1994, entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental que es fan al conservatori elemental de música d'aquella localitat  
València, 21 de desembre de 1995  
Reunits  
D'una banda, el Sr. Fernando Villalonga Campos, conseller de Cultura, Educació i Ciència de la Generalitat Valenciana, facultat per a aquest acte mitjançant acord del Govern Valencià de 14 de novembre de 1995.  
I de l'altra, el Sr. Vicente Sánchez Iranzo, alcalde-president de l'Ajuntament d'Utiel, facultat per a aquest acte per l'acord del ple de l'esmentat ajuntament de 27 de juliol de 1995.  
Manifesten  
1. El 29 d'abril de 1994 es va subscriure un conveni entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental impartits pel Conservatori Elemental de Música de titularitat municipal a l'esmentada localitat.  
2. L'Ajuntament d'Utiel ha sol·licitat autorització per a l'ampliació dels seus ensenyaments amb l'especialitat de grau elemental d'oboè.  
3. De l'informe de la Unitat d'Inspecció Educativa es desprèn que la titulació presentada per a impartir els ensenyaments sol·licitats s'ajusta al que s'estableix en la legislació vigent aplicable.  
4. A fi d'homogeneïtzar el sistema d'adscripcions dels conservatoris municipals, és procedent modificar la clàusula primera del conveni anul·lant l'adscripció d'aquest conservatori per tractar-se del nivell elemental d'ensenyaments artístics.  
5. Així mateix és procedent modificar la clàusula tercera de l'esmentat conveni on s'establia la capacitat màxima autoritzada de llocs escolars en funció de les especialitats impartides.  
Per tot això, en virtut de les competències que atorguen el Reial Decret 2093/83, de 28 de juliol sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament d'Utiel acorden subscriure la següent addenda al conveni signat el 29 d'abril de 1994, d'acord amb les següents  
Clàusules  
Primera. El Conservatori Elemental de Música d'Utiel, de titularitat municipal, amb número de codi 57791460, ampliarà els seus ensenyaments del grau elemental de la nova ordenació educativa amb l'especialitat d'oboè.   
Segona. S'acorda anul·lar el tercer paràgraf de la clàusula primera del Conveni de 29 d'abril de 1994, pel qual s'adscrivia aquest conservatori al Conservatori Elemental de Música de Requena, i queda per tant sense efecte l'esmentada adscripció.  
Tercera. Es modifica la clàusula tercera del conveni de referència, que quedarà redactada de la següent manera:  
«La capacitat màxima autoritzada de llocs escolars per a aquest centre haurà de ser de 166».  
Quarta. Aquesta addenda tindrà efecte, pel que fa al reconeixement dels ensenyaments de grau elemental d'oboè, a partir del curs acadèmic 1994/95.  
Cinquena. Aquesta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquesta addenda el dia i en el lloc indicats anteriorment.  
El conseller de Cultura, L'alcalde-president de  
Educació i Ciència, l'Ajuntament d'Utiel,  
Fernando Villalonga Campos Vicente Sánchez Iranzo


Còpia Permalink ELI